laion/Wikipedia-Exotic huggingface dataset:
נבחרת הרפובליקה הדומיניקנית בכדורגל

נבחרת הרפובליקה הדומיניקנית בכדורגל היא נבחרת הכדורגל הלאומית של הרפובליקה הדומיניקנית. הדירוג הנוכחי של נבחרת הרפובליקה הדומיניקנית ברשימת הדירוג של פיפ"א, הוא המקום ה-146 בעולם, נכון ל-19 בספטמבר 2024; הניקוד הוא 1,057.75 – עלייה של 4 נקודות לעומת ניקוד קודם. דירוג השיא 78 נמדד לראשונה באוקטובר 2013, והדירוג הנמוך ביותר 190 נמדד לראשונה בדצמבר 2009. 1930 עד 1974 - לא נכנסה 1978 - לא העפילה 1982 עד 1990 - לא נכנסה 1994 עד 2022 - לא העפילה 1991 עד 1996 - לא העפילה 1998 - פרשה 2000 עד 2003 - לא העפילה 2005 - פרשה 2007 - פרשה בזמן המוקדמות 2009 - לא השתתפה 2011 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה טאנו בונין ג'ונתן פאניה היינץ בארמטלר מריאנו דיאס אתר האינטרנט הרשמי של נבחרת הרפובליקה הדומיניקנית בכדורגל נבחרת הרפובליקה הדומיניקנית בכדורגל, ברשת החברתית אקס (טוויטר) דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
נבחרת ברבדוס בכדורגל

נבחרת ברבדוס בכדורגל לגברים לא השתתפה במונדיאל ובגביע הזהב של CONCACAF. הדירוג הנוכחי של נבחרת ברבדוס ברשימת הדירוג של פיפ"א, הוא המקום ה-175 בעולם, נכון ל-19 בספטמבר 2024; הניקוד הוא 944.10 – עלייה של 2 נקודות לעומת ניקוד קודם. דירוג השיא 92 נמדד לראשונה באוקטובר 2009, והדירוג הנמוך ביותר 181 נמדד לראשונה ביולי 2017. 1930 עד 1974 - לא נכנסה 1978 - לא העפילה 1982 - לא נכנסה 1986 - פרשה 1990 - לא נכנסה 1994 עד 2022 - לא העפילה 1991 - לא נכנסה 1992 עד 2023 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
רירית (פירושונים)

האם התכוונתם ל... רירית – רקמה הנמצא במקומות שונים בגופם של יונקים רירית האף – רקמה שקופה בחלל האף רירית הפה – רקמה שקופה בחלל הפה רירית הקיבה רירית הוושט רירית המעי רירית הרחם רירית הסימפונות רירית הפין ריריות – קבוצת פרוטיסטים דמויי אמבה ריר – חומר המופרש מרקמה בגופם של בעלי חיים
בסמה מוצ'ו

"בסמה מוצ'ו" (מספרדית: Bésame Mucho) הוא בולרו מקסיקני שנכתב בשנת 1940 על ידי קונסואלו ולאסקאס (אנ') לפני יום הולדתה השישה עשר. משמעות השם בתרגום חופשי היא "נשקני הרבה". לדברי ולאסקאס, נכתב השיר טרם התנשקה לראשונה, בהשפעת האריה "Quejas, o la Maja y el Ruiseñor" מהאופרה "Goyescas" לאנריקה גרנדוס שנכתבה בשנת 1916. הראשון שהקליט את השיר היה אמיליו טואר. השיר הפך למפורסם ב-1953, הודות לגרסתו של לוצ'ו גטיקה, זמר צ'יליאני שחי באותה תקופה במקסיקו. מאז חודש השיר על ידי זמרים רבים, ומעריכים כי זהו אחד השירים שזכו למספר הרב ביותר של גרסאות כיסוי במהלך המאה ה-20. הביטלס נהגו לבצע את השיר בתירגומו לאנגלית בהופעותיהם החיות, במהלך 1962. הלחן גם שימש פסקולים של סרטים רבים, בהם: חלום אריזונה, ג'ונו ואף בסרטים הישראלים מבצע סבתא ובסמה מוצ'ו. נחשב לאחד הבולרו המפורסמים ביותר (או למפורסם ביותר). בין האמנים שביצעו גרסאות כיסוי לשיר ניתן למנות את: להקות רוק: הביטלס הטנורים: פלאסידו דומינגו לוצ'אנו פבארוטי מריו לנצה גדולי הזמרים הצרפתים: אדית פיאף שארל אזנבור דלידה אמני הג'אז: לואי ארמסטרונג מישל פטרוצ'יאני פרנק סינטרה וס מונטגומרי נט קינג קול אבישי כהן (Adama,‏ 1998) אמנים מרחבי העולם: דיאנה קרול סופיה רוטרו סזריה אבורה אנדראה בוצ'לי באלבום אמורה(אנ') ועוד רבים. מידע על היצירה "בסמה מוצ'ו" באתר מיוזיק בריינז מידע על הקומפוזיציה "בסמה מוצ'ו" באתר AllMusic גרסאות נוספות ל"בסמה מוצ'ו" באתר SecondHandSongs מילות השיר אתר ברוסית המציע מאות גרסאות MP3 ו-MIDI לשיר התרגום לעברית Besame Mucho - Latin Standard, Starlight Music (באנגלית אמריקאית) Patricia Guadalupe, Our History: These Classic Songs? They Were Composed By Latinas, www.nbcnews.com (באנגלית) Besame Mucho: Kiss Me Alot, MOMOMENTOS, 2018-11, ISBN 978-1-949486-31-5. (באנגלית) Andrea Bocelli – Besame Mucho (באנגלית), נבדק ב-2020-12-08 Nielsen Business Media Inc, Billboard, Nielsen Business Media, Inc., 2006-02-04. (באנגלית)
ארנולד ואן פורייסט

ארנולד ואן פורייסט (בהולנדית: Arnold van Foreest;‏ 1863–1954) היה שחמטאי הולנדי. אחיו הצעיר של דירק ואן פורייסט, זכה שלוש פעמים באליפות הולנד, בשנים 1889, 1896 ו-1902. הוא הגיע למקום השמיני בתחרות האג בשנת 1878 בגיל 15 (אליפות הולנד, ניצח: פולק דניאלס) [1] והגיע למקום החמישי בתחרות אוטרכט 1886 (אליפות הולנד, ניצח: דירק ואן פורייסט), הגיע למקום השלישי בתחרות רוטרדם 1888 (אליפות הולנד, ניצח: רודולף לומן, שני דירק ואן פורייסט). בשנת 1889 הגיע ואן פורייסט למקום השמיני בתחרות אמסטרדם (ניצח: עמוס ברן). בתחרות שהתקיימה בגודה, בשנת 1889 (אליפות הולנד) ניצח ואן פורייסט. הוא חלק מקום ראשון בתחרות חרונינגן בשנת 1893, ניצח בתחרות חרונינגן בשנת 1896, הגיע שני, אחרי בלייקמאנס בתחרות ליידן 1896, חלק מקום 3-4 בתחרות האג בשנת 1898 (ניצח: טרסלינג), הגיע למקום השלישי בתחרות הארלם 1901 (ניצח: אדולף אולנד) וניצח בתחרות רוטרדם בשנת 1902. ואן פורייסט חלק מקום ראשון עם פרנק מרשל בתחרות אמסטרדם בשנת 1911 והגיע למקום ה-14 בתחרות שבינגן בשנת 1913 (ניצח: אלכסנדר אלכין). מדיה וקבצים בנושא ארנולד ואן פורייסט בוויקישיתוף ארנולד ואן פורייסט, באתר צ'סגיימס (באנגלית)
לוקס (פירושונים)

האם התכוונתם ל... לוקס – יחידת מידה לשטף אורי חרמן לוקס – כדורגלן ארגנטינאי שטפן לוקס – עיתונאי צ'כי לוקאס (פירושונים) לוק
לוקאס

לוקאס או לוקא הוא קדוש נוצרי לו מיוחסים הספר השלישי והחמישי בברית החדשה, הבשורה על-פי לוקאס ומעשי השליחים. יחד עם מרקוס ומתי הוא נחשב לאחד ממחברי הבשורות הסינופטיות. מת בשנת 80 לערך בתבאי שבבויאוטיה. מלבד הספרים המיוחסים לכתיבתו בהם אינו נזכר בשמו, לוקאס נזכר בברית החדשה ב-3 מאגרותיו של פאולוס: האיגרת השנייה אל טימותיוס, האיגרת אל הקולוסים והאיגרת אל פילמון, בהן הוא מוזכר על ידי פאולוס כרופא וכחברו לעבודת הפצת הבשורה. על פי המסופר בכתבי הקודש הנוצריים, לוקאס, שנולד באנטיוכיה היה רופא במקצועו, ובן לווייתו של פאולוס. לוקאס התלווה אל פאולוס למקדוניה ולאחר מכן לרומא. עם זאת, חוקרים מודרניים מטילים בכך ספק: תוכנם של שני הספרים המיוחסים ללוקאס אינם מעידים על היכרות אישית עם אדם שהכיר את ישו. על פי המסורת הנוצרית נחשב לוקאס לאיקונוגרף ולצייר הראשון של מרים, אם ישו ושל ישו עצמו הנמצא בזרועותיה. הכנסייה הקתולית מציינת את יום חגו ב-18 באוקטובר והוא נחשב לקדוש מגן של הציירים, הרופאים והמנתחים. באיקונוגרפיה הנוצרית מסומל לעיתים קרובות על ידי שור מכונף. מדיה וקבצים בנושא לוקאס בוויקישיתוף הבשורה על פי לוקאס לוקאס, באתר אנציקלופדיה בריטניקה (באנגלית) לוקאס, באתר MusicBrainz (באנגלית) לוקאס, באתר Discogs (באנגלית)
המכינה ביפו

מכינת תל"ם (נודעה בשם המכינה ביפו. שמה המלא: המכינה הקדם צבאית למנהיגות תל"ם) היא מכינה קדם-צבאית שנוסדה ביפו ב-2003 על ידי התנועה הרפורמית בישראל. מחזוריה הראשונים של המכינה מנו פחות מעשרה חניכים. בהמשך עלה מספר החניכים. כיום מונה המכינה כחמישים חניכים. החל משנת 2007 המכינה ממוקמת ברחוב יעקב וסרמן. בשנת 2017 נפתחה שלוחה של המכינה בחולון. בעקבות פתיחת השלוחה החדשה השתנה המבנה הארגוני של המכינה. שמה של המכינה שונה מ״המכינה ביפו״ ל״מכינת תל״ם״ ותחתיה שתי השלוחות - הוותיקה ביפו והחדשה בחולון. 2003 - 2006 - אורי מאיר 2006 - 2012 - אהרל'ה פוקס 2012 - 2013 - ליאורה אזרחי ורד 2013 - 2021 - שמעון (שמקו) אל עמי 2021 - היום - מעיין מורג החניכים לומדים מדי בוקר 3 שיעורים. השיעורים כוללים נושאי יהדות כגון תפילה, תלמוד, ארון הספרים וזרמים ביהדות; נושא החברה בישראל - מגילת העצמאות, הגות ציונית, דילמות מוסריות וזכויות אדם; נושאים כלליים - כמו ערבית מדוברת, מגדר, שפינוזה, בישול, מוזיקה וכתיבה יוצרת. ראש המכינה מעביר שיעור שבועי. לחניכים השפעה על תוכנית הלימודים והם יכולים להציע הצעות חדשות. פעם בשבועיים החניכים מזמינים מרצה אורח. במהלך השנה עוברים החניכים קורס עזרה ראשונה, סמינר בצפון בנושא ציונות ביחס ליהודי וערבי תושבי ישראל[דרושה הבהרה], בנייה והפעלה של סוכה שאליה מגיעות קהילות מיפו, סמינר ניווטים, השתתפות בפסטיבל הקהל, שבוע עבודה, שבוע צבא, אירועי "מאירים את יפו", סמינר יהודה ושומרון, יום מיעוטים, סמינר דרום, שבת בשכונת מאה שערים, שבת בקיבוץ יהל, פרויקט "לך לך" שבו כל חניך יוצא למסע של שלושה ימים למקום שמעניין אותו, סמינר פסח, "במדבר", אירועי תיקון ליל שבועות. במסגרת המכינה החניכים מתנדבים במגוון מסגרות ביפו ובדרום תל אביב אחר הצהריים כשלוש פעמים בשבוע, בדרך כלל עם ילדים ונוער. את המכינה מלווים אגף הרווחה והמישלמה ליפו. החניכים בוחרים את מקום ההתנדבות. בנוסף מצופה מהחניכים ליזום פרויקטים נוספים שיתרמו לקהילה ביפו ובדרום תל אביב. בעקבות כך נפתחו קבוצת תיאטרון לנוער, מרכז למידה וחוג טייקוואנדו. התלמידים חברים בוועדות טיולים, ועדת בית, גזברות, יפו והקהילה, תרבות ורוח, גיוסים (הרכבת המחזור הבא של המכינה), אקולוגיה, פרולטריון (תחזוקה), ספורט ותקשורת. במהלך הלוז השבועי יש משבצות שבהן מדברים על חיי הקבוצה ומעלים הצעות איך להשתפר כקהילה; ערב חברתי שאותו מעבירים המת"שים של אותו השבוע; מפגש עם רכזת ההתנדבות של המכינה; שעת אקטואליה; קבלת שבת ועונג שבת. כמו כן ישנה מסגרת "ביטוי אישי" שבה חניך מספר על עצמו או על נושא שמעניין אותו. אתר המכינה המכינה הקדם-צבאית, באתר התנועה הרפורמית
קייט ולאופולד

קייט ולאופולד (באנגלית: Kate & Leopold) הוא סרט קולנוע רומנטי משנת 2001. הסרט בוים על ידי ג'יימס מנגולד וכיכבו בו מג ראיין, לייב שרייבר ויו ג'קמן. במרכז העלילה ניצבת דמותו של לאופולד אלקסיס אלייג'ה ווקר גארת' תומאס מאונטבאטן (Leopold Alexis Elijah Walker Gareth Thomas Mountbatten), דוכס אולבני, (המגולם על ידי יו ג'קמן). לאופולד הוא ממציא ומדען, בין היתר - המציא את המעלית. משפחתו של לאופולד מתנגדת לשגיונותיו, מנשלת אותו מהירושה, ושולחת אותו מהממלכה המאוחדת לארצות הברית בשנת 1876. בעיר ניו יורק פוגש לאופולד את סטיוארט בסר, פיזיקאי חובב, בעת האזנתם לנאום של ג'ון אוגוסט רובלינג - מתכנן גשר ברוקלין. לאופולד רואה את בסר עומד להתאבד ומנסה להצילו. בפועל בסר נסע בזמן באמצעות פורטל, ובעוברו לקח עמו את לאופולד. לאופולד מתעורר בניו יורק, בראשית המאה ה-21. כתוצאה מקפיצת זמן זו שונתה ההיסטוריה, וכל המעליות מפסיקות לפעול. סטיוארט מסביר לו שהוא גילה מתי מתרחשים פורטלים המעברים מסע בזמן, ומבקש מלאופולד להישאר בדירתו במהלך השבוע, עד שיפתח הפורטל הבא. סטיוארט יוצא עם כלבו לטיול, ובצאתו מדירתו נופל לבור מעלית שהתקלקלה ומאושפז בבית חולים למשוגעים לאחר שבבית החולים שמעו את דבריו על מסע בזמן וחושבים כי הוא חולה נפש. לאופולד פוגש את קייט מקי (המגולמת על ידי מג ראיין), חברתו לשעבר של סטיוארט המגיעה לדירה. קייט שולחת אותו אל מחוץ לדירה ודורשת שיוציא את הכלב לטיול, ולאופולד נדהם שהוא רואה את גשר ברוקלין ניצב לאחר מאה שנים. לאופולד פוגש את צ'ארלי, אחיה של קייט, החושב שהוא שחקן. קייט שוכרת את לאופולד לסייע לה בעבודתה בתחום הפרסום, והוא הורס לה פגישה רומנטית עם המעביד שלה, דבר המכעיס את קייט. התנצלותו של לאופולד ודבריו גורמים לה להתאהב בו. כאשר קייט מקודמת בעבודתה, לאחר הצלחת הפרסומת שלה, היא צריכה לבחור בין הקריירה שלה, לבין חזרה בזמן אל המאה ה-19 עם לאופולד. לבסוף קייט בוחרת לחזור בזמן, דבר המסביר תמונה בה היא מופיעה עם לאופולד בשנת 1876. הסרט זכה בשנת 2001 בפרס גלובוס הזהב עבור שיר הנושא הטוב ביותר - השיר "Until" נכתב ובוצע על ידי הזמר סטינג. השחקן יו ג'קמן היה מועמד בשנה זו לפרס גלובוס הזהב עבור השחקן הטוב ביותר בסרט מסוג מחזמר או קומדיה. הסרט היה מועמד לפרס האוסקר עבור שיר הנושא הטוב ביותר לשנת 2002. "קייט ולאופולד", במסד הנתונים הקולנועיים IMDb (באנגלית) "קייט ולאופולד", באתר נטפליקס "קייט ולאופולד", באתר AllMovie (באנגלית) "קייט ולאופולד", באתר Rotten Tomatoes (באנגלית) "קייט ולאופולד", באתר Box Office Mojo (באנגלית) "קייט ולאופולד", באתר Metacritic (באנגלית) "קייט ולאופולד", באתר אידיבי "קייט ולאופולד", במסד הנתונים הקולנועיים KinoPoisk (ברוסית)
דריו קנזביץ'

דריו קנזביץ' (קרואטית: Dario Knežević; נולד ב-20 באפריל 1982) הוא כדורגלן עבר קרואטי ששיחק בעמדת הבלם. כיליד העיר רייקה, הוא החל את הקריירה המקצוענית שלו במועדון המקומי NK רייקה מליגת העל הקרואטית בשנת 2002. הוא שיחק במדי המועדון 120 משחקי ליגה בקרואטיה, לפני שחתם על חוזה לשלוש שנים בליבורנו מהסרייה א' בסוף אוגוסט 2006. הוא ערך את הופעת הבכורה שלו בסרייה א' ב-25 באוקטובר 2006, בהפסד של ליבורנו 4-1 לאינטר מילאן. הוא הבקיע את שער הבכורה בליגה האיטלקית ב-18 באפריל 2007, בניצחונה של ליבורנו 2-1 על קליארי. ב-21 ביוני 2008 דיווח עיתון הספורט האיטלקי קוריירה דלה ספורט שיובנטוס החתימה את קנזביץ' על חוזה לעונה כשחקן מושאל תמורת 200,000 פאונד, עם אופציה לרכישת כרטיסו תמורת מיליון פאונד אם ליבורנו תרד ליגה. למרות זאת, אף הצהרה רשמית הנוגעת לעסקה הזו לא פורסמה או אושרה על ידי השחקן, או אחד מן המועדונים. ב-30 ביוני 2008 אישרו כלי התקשורת האיטלקיים שקנזביץ' חתם רשמית ביובנטוס על חוזה לחמש שנים. קזנביץ' השתתף במספר משחקי קדם-עונה במדי יובנטוס, ואף נפצע במשחק גביע האמירויות מול המבורג. הוא ערך את הופעת הבכורה הרשמית ביובנטוס בהפסד הליגה לפלרמו ב-5 באוקטובר. קזנביץ' כמעט ולא שיחק ביובנטוס, וחזר לליבורנו ב-15 ביוני 2009. קנזביץ' שיחק במדי נבחרת קרואטיה ב-10 משחקים בהם כבש שער אחד, אחרי שערך את משחק הבכורה שלו בנבחרת בו כבש את אותו השער, במשחק ידידות נגד נבחרת הונג קונג, ב-1 בפברואר 2006. קנזביץ' היה שחקן הרכב קבוע בנבחרת הקרואטית בטורניר המוקדמות ליורו 2008. במהלך טורניר הגמר של יורו 2008, הוא נכנס בשני המשחקים הראשונים כמחליף, ובמשחק השלישי של קרואטיה הוא פתח בהרכב, אך הוחלף כעבור 25 דקות בלבד בגין פציעה. דריו קנזביץ', באתר Transfermarkt דריו קנזביץ', באתר WorldFootball.net דריו קנזביץ', באתר National Football Teams דריו קנזביץ', באתר FootballDatabase.eu כתבה באתר הרשמי של יובנטוס
דרגינים

דרגינים (בדרגינית: дарганти; ברוסית: даргинцы) הם קבוצה אתנית ממוצא צפון-מזרח קווקזי החיים בקווקז, רובם ברפובליקה של דאגסטן שבפדרציה הרוסית. הדרגינים דוברים דרגינית, שפה צפון-מזרח קווקזית, המהווה למעשה רצף לשוני של ניבים הקרובים זה לזה, ונכתבת באותיות הקרובות לכתב הקירילי. דתם של הדרגינים היא האסלאם הסוני, אשר הגיע לאזור לראשונה במהלך המאה ה-8 אך לא קנה שליטה מוחלטת בעם הדרגיני עד למאה ה-15. מספרם של הדרגינים היה בשנת 2002 כ-510,000 איש, וכיום היא מוערכת ב־700,000, מתוכם כ-425,500 תושבי דאגסטן, המהווים כ-16.5% מהאוכלוסייה במדינה זו, ואת קבוצת האוכלוסין השנייה בגודלה אחרי האווארים. הדרגינים הם תושבי אזורי ההרים של דאגסטן. כ-68% מהם חיים ביישובים כפריים. הדרגינים מהווים במקומות מסוימים את רוב האוכלוסייה, אך קבוצות מהם גרים גם בכפרים ובאזורים מעורבים. בעיר איזברבאש מהווים הדרגינים 57% מן האוכלוסייה, ובעיר הבירה מחצ'קלה כ-12.4%. עם הקמת דאגסטן העצמאית, ניתן השלטון במדינה לגוף קולקטיבי בן 14 חברים שכונה "מועצת המדינה". בראש גוף זה עמד הדרגיני מגומדלי מגומדוב, בין 1994 ל-2006, כאשר פוזרה מועצת המדינה, ותפקידיה ניתנו לנשיאה הראשון של דאגסטן, מוחו אלייב, שהוא אווארי. מדיה וקבצים בנושא דרגינים בוויקישיתוף Russian Census 2010: Population by ethnicity (אורכב 24.04.2012 בארכיון Wayback Machine) (ברוסית) Russian Census of 2002 (אורכב 06.10.2014 בארכיון Wayback Machine)(ברוסית) "About number and composition population of Ukraine by data All-Ukrainian census of the population 2001". Ukraine Census 2001. State Statistics Committee of Ukraine. אורכב מ-המקור ב-17 בדצמבר 2011. נבדק ב-17 בינואר 2012. {{cite web}}: (עזרה)
ריאל ואיאדוליד

מועדון כדורגל ריאל ואיאדוליד S.A.D. (בספרדית: .Real Valladolid Club de Fútbol, S.A.D), או בקיצור ריאל ואיאדוליד (Real Valladolid), או רק ואיאדוליד (Valladolid), הוא מועדון כדורגל מהעיר ואיאדוליד המשחק בלה ליגה. הבעלים (82%) והנשיא הנוכחי של הקבוצה הוא כדורגלן העבר של נבחרת ברזיל, רונאלדו. הקבוצה הוקמה בשנת 1928 מאיחודם של ריאל יוניון דפורטיבה דה ויאדוליד ומועדון דפורטיבו ספרד. המועדון העפיל לראשונה ללה ליגה בסיום עונת 1947/1948, כשזכה באליפות הליגה הספרדית השנייה והפך למועדון הראשון מקסטיליה שמשחק בלה ליגה. בעונה שלאחר מכן הקבוצה הגיעה, גם לראשונה בתולדותיה, לגמר הגביע המקומי אך הובסה בגמר 1–4 על ידי אתלטיק בילבאו. את עשר השנים הבאות בילתה בליגה הראשונה. בשנים שלאחר מכן המועדון התנדנד לאורך השנים בין הליגה הבכירה, הלה ליגה, לליגה השנייה, ובסיום עונת 1970/1971 הדרדר לליגה השלישית. בעונת 1983/1984 הקבוצה זכתה בגביע הליגה הספרדית. בעונת 1989/1990 העפילה לגמר הגביע הספרדי, בפעם השנייה בתולדותיה, אך שוב לא הצליחה לזכות בו. ההישג שלה באותה שנה היה שהיא העפילה עד לשלב רבע גמר גביע אירופה למחזיקות גביע, מה שמהווה להישג השיא שלה במפעלים האירופיים. המיקום הגבוה ביותר של הקבוצה במהלך תקופה זו בת 11 שנים היה המקום השביעי בו סיימה בעונת 1996/1997. בעונת 2006/2007 שיחקה הקבוצה בליגה השנייה וצברה 88 נקודות, כמות שיא עבור המועדון. הקבוצה זכתה באליפות הליגה ושבה לליגה הבכירה, כאשר הובילה במהלך העונה בפער של מעל עשרים נקודות ולא הפסידה 29 משחקים ברציפות. הייתה זו העלייה המהירה ביותר בתולדות הליגה. בסיום עונת 2009/2010 ירדה הקבוצה שוב לליגה הספרדית השנייה ובחלוף שנתיים שבה לליגה הראשונה. בסיום עונת 2013/2014 הקבוצה נשרה שוב לליגה השנייה. בעונת 2017/2018 הקבוצה ניצחה את נומנסיה בפלייאוף העלייה והבטיחה את חזרתה ללה ליגה. אך העפלתה לליגה לוותה בביקורת רבה על ההתנהלות הכספית של המועדון, בעקבות חוב שעמד על 25 מיליון אירו. בספטמבר 2018 קבוצת רכישה בהובלתו של רונאלדו, שחקן העבר הברזילאי, רכשה, תמורת 30 מיליון אירו, 51% מהשליטה בקבוצה. בעונתו הראשונה במועדון סיימה הקבוצה במקום ה-16 בלה ליגה. החל מאפריל 2020 מחזיק רונאלדו הברזילאי ב-82% ממניות המועדון, והוא גם נשיאה הנוכחי. בתום עונת 2020/2021 ירדה הקבוצה לליגה הספרדית השנייה (סגונדה דיוויסיון), כאשר אל שורותיה הצטרף שון וייסמן הישראלי, אשר נרכש בסכום של 4 מיליון יורו, סכום שיא עבור הקבוצה עד אז, אולם לאחר עונה אחת, אותה סיימה במקום השני בטבלת הסגונדה דיוויסיון, חזרה הקבוצה לליגת העל הספרדית, הלה ליגה. בעונה שלאחר חזרתה לליגה, עונת 2022/2023, שבה לליגה השנייה. בעונת 2023/24 שבה לליגה הבכירה לאחר שסיימה את העונה בליגה השנייה במקום השני. גביע הליגה הספרדית: 1983/1984 הליגה הספרדית השנייה (3): 1947/1948, 1958/1959, 2006/2007 גביע הפדרציה הספרדית: 1952/1953 ואיאדוליד (כדורסל) מדיה וקבצים בנושא ריאל ואיאדוליד בוויקישיתוף אתר האינטרנט הרשמי של ריאל ואיאדוליד (בספרדית) ריאל ואיאדוליד, ברשת החברתית פייסבוק ריאל ואיאדוליד, ברשת החברתית אקס (טוויטר) ריאל ואיאדוליד, ברשת החברתית אינסטגרם ריאל ואיאדוליד, ברשת החברתית טיקטוק ריאל ואיאדוליד, ברשת החברתית LinkedIn ריאל ואיאדוליד, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu רונלדו הברזילאי רכש את קבוצת ריאל ויאדוליד, באתר כלכליסט, 3 בספטמבר 2018 וייסמן כבש, ויאדוליד חזרה ללה ליגה, באתר ערוץ הספורט, 29 במאי 2022
אורביטל סיינסס X-34

אורביטל סיינסס X-34 תוכנן להיות כלי שיגור לשימוש חוזר (באנגלית: Reusable Launch Vehicle program), שנועד להציג ולבחון רעיון לחלופה זולה למעבורת חלל: רכב שימריא בעזרת הנעה רקטית, יעגון בתחנת חלל, וינחת במסלול כפי שמטוס נוחת. תוכנית הפיתוח שלו, שהחלה ב-1996, נפסקה ב-2001 והמטוס מעולם לא המריא. ה-X-34 תוכנן כמטוס ללא טייס שמונע על ידי מנוע רקטי במהירות שיא של מאך 8. הוא תוכנן לבצע כ-25 טיסות ניסוי בשנה. הוא נועד להוריד את המחיר של הכנסת מטען למסלול סביב כדור הארץ מ-10,000 דולר לליברה ל-1,000 דולר לליברה. האבטיפוס הבלתי מונע, שימש לניסויים ראשוניים כאשר התוכנית בוטלה בשנת 2001 משיקולי תקציב. נכון ל-1 בינואר 2010 שני אבטיפוסים נותרו באחסון בבסיס חיל האוויר אדוארדס. ב-16 בנובמבר 2010 הם הועברו לאחסון בבסיס אחר, לשם בדיקת האפשרות להכשרתם לטיסה. מטוסי ה-X מדיה וקבצים בנושא אורביטל סיינסס X-34 בוויקישיתוף דף העובדות על ה-X-34 באתר הרשמי של נאס"א NASA moves X-34s out of storage, considers return to flight status
רגב פנאן

רגב פנאן (נולד ב-23 בנובמבר 1981) הוא כדורסלן עבר ישראלי, ששיחק במכבי תל אביב במשך רוב הקריירה בעמדת הרכז, ומשמש כיום כמאמן הכושר של הקבוצה. פנאן החל את הקריירה המקצוענית שלו במכבי תל אביב בעונת 2000/2001, אך לאחר שתי עונות בהן קלע 23 נקודות בלבד, עבר בעונת 2002/2003 להפועל גליל עליון, ובהמשך העונה עבר לאליצור רמלה. בעונה שלאחר מכן שיחק במדי עירוני רמת גן וירד איתה לליגה השנייה, אך רשם את עונת השיא בקריירה שלו, כשקלע 41 נקודות במהלך העונה. בעונת 2004/2005 חזר פנאן למכבי תל אביב. פנאן פרש מכדורסל ב-29 באוקטובר 2008 לאחר שקלע 107 נקודות ליגה ב-7 עונות בהן שיחק, ומונה לעוזר מאמן הכושר של הקבוצה. בנוסף, שימש פנאן כמאמן הכושר של קבוצת הנוער, תפקיד בו שימש גם טרם פרישתו ממשחק. בקיץ 2009 החל פנאן לשמש כמאמן הכושר של בני השרון. באוגוסט 2013 התמנה לעוזר מאמן כושר במכבי תל אביב ובקבוצת הנוער שלה, וכשנתיים לאחר מכן מונה למאמן הכושר של הקבוצה כשהחליף את אבי קובלסקי. פנאן הוא בנו של מוני פנאן, מנהלה לשעבר של קבוצת מכבי תל אביב. מדיה וקבצים בנושא רגב פנאן בוויקישיתוף פרופיל, באתר eurobasket פרופיל, באתר היורוליג עירד צפריר, רגב פנאן: "האליפות הזו מדהימה, אבל היא לא בשביל לנקום בהפועל ת"א", באתר הארץ, 17 ביוני 2018 יעל מרגלית, ‏רגב פנאן פורש מכדורסל, אך יישאר במכבי ת"א, באתר ONE‏, 29 באוקטובר 2008 אדם גלס, רגב פנאן ואורן אהרוני יצטרפו לסגל של בני השרון, באתר mynet (כפי שנשמר בארכיון האינטרנט), 21 ביוני 2009 ורד כהן‏, מכבי תל אביב: רגב פנאן ישמש כעוזר מאמן הכושר, באתר וואלה, 26 באוגוסט 2013 מכבי ת"א: רגב פנאן יחליף את אבי קובלסקי, באתר nrg‏, 18 ביולי 2015 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
חסון חסון

חסון חסון (בערבית: حسون حسون; נולד ב-1963) הוא קצין צה"ל דרוזי-ישראלי בדרגת תת-אלוף (במיל') ששירת במטה לביטחון לאומי. קודם לכן שירת כמזכיר הצבאי לנשיא המדינה. חסון נולד וגדל בדלית אל-כרמל, אביו סברי חסון שירת כקצין ביחידת המיעוטים בצה"ל. חסון התגייס לצה"ל בשנת 1981. הוא החל את שירותו הצבאי בחטיבת גולני, עבר קורס קצינים והמשיך בחטיבה עד לתפקיד מפקד פלוגה, שלאחריו שימש כמפקד בבית הספר לקצינים של צה"ל. בהמשך שימש בתפקידי פיקוד שונים בחיל המודיעין. במהלך האינתיפאדה הראשונה שימש חסון כקצין מבצעים מיוחדים בחטיבת מנשה של אוגדת יהודה ושומרון והשתתף במבצעים שונים. בשנים 2001–2004 שירת במטה ללוחמה בטרור שבמשרד ראש הממשלה. לאחר תפקיד זה למד במכללה לביטחון לאומי, שם סיים את לימודיו ב-2007, כשבמקביל הוא שימש בתפקידים שונים בחיל המודיעין. במהלך שירותו עוטר חסון בצל"ש אלוף. ב-1 ביולי 2008 מונה למזכיר הצבאי לנשיא המדינה, שמעון פרס, כשהוא מחליף בתפקיד את תת-אלוף שמעון חפץ, ששימש בתפקיד 15 שנים. לאחר כשבועיים, ב-14 ביולי, הועלה חסון לדרגת תת-אלוף. הוא המשיך בתפקיד גם בתקופת כהונתו של הנשיא ראובן ריבלין עד 31 במאי 2016. ב-14 ביוני 2017, לאחר 36 שנות שירות, הודיע חסון כי הוא פורש מצה"ל. ב-14 בינואר 2019, לקראת הבחירות לכנסת העשרים ואחת פורסם כי חסון הצטרף לרשימת מפלגת חוסן לישראל בראשות בני גנץ שהוקמה לקראת בחירות אלו. לקראת הבחירות התאחדה המפלגה עם מפלגות נוספות לרשימת כחול לבן וחסון לא התמודד ברשימה המשותפת בשל רצונו להתמקד בבניית עסקיו. ב-1 במרץ 2021 הצטרף לתנועת הביטחוניסטים. ביולי של אותה שנה הוענק לו תואר דוקטור לשם כבוד על ידי המרכז הבינתחומי הרצליה. חסון, נשוי ואב לארבעה, הוא בעל תואר ראשון במשפטים מהמרכז הבינתחומי הרצליה ותואר שני במדעי המדינה. בן דודו הוא אכרם חסון, חבר כנסת לשעבר מטעם סיעות קדימה וכולנו. מדיה וקבצים בנושא חסון חסון בוויקישיתוף חסון חסון, ברשת החברתית LinkedIn המזכיר הצבאי החדש לנשיא - דרוזי מהכרמל, באתר ynet, 27 במרץ 2008 איציק וולף, לראשונה: מזכיר צבאי דרוזי לנשיא, 28 במרץ 2008, באתר חדשות מחלקה ראשונה אלון בן דוד, האיש שהיה שם: תא"ל חסון חסון עוזב את בית הנשיא ונשאר בצללים, באתר nana10‏, 13 במאי 2016 בן כספית, ‏"ג'יימס בונד ילד לידנו": איש הצללים שהיה שותף לפעולות הסודיות ביותר נחשף, באתר מעריב אונליין, 21 באפריל 2018 מכתביו תא"ל חסון חסון, צבא של איש אחד, באתר ישראל היום, 30 בספטמבר 2016 תא"ל (מיל') חסון חסון, אנחנו הדרוזים מדינת ישראל, ומדינת ישראל היא אנחנו, באתר ישראל היום, 28 ביולי 2024 תא"ל (מיל') חסון חסון, על ישראל לנצל את ההזדמנות בלבנון - ולשנות את המזרח התיכון, באתר ישראל היום, 7 באוקטובר 2024 אלון בן דוד, האיש שהיה שם: תא"ל חסון חסון עוזב את בית הנשיא ונשאר בצללים, באתר nana10‏, 13 במאי 2016. א 004386/02 – פסק דין חלקי, סעיף 9, באתר בתי המשפט. שר הביטחון: סוד ההצלחה של צה"ל טמון בשימוש המושכל בפרויקטים שלכם, 2 ביולי 2008, באתר דובר צה"ל. הענקת דרגה למזכירו הצבאי של נשיא המדינה באתר דובר צה"ל (ללא תאריך). אלירן טל, הרשימה מתמלאת: נחשף המתמודד הדרוזי ברשימת גנץ, באתר ערוץ 20, 14 בינואר 2019 ריאד חסון, למה תת-אלוף חסון חסון לא מתמודד לכנסת?, 24 בפברואר 2019, באתר פורטל הכרמל. ציוץ של הביטחוניסטים ברשת החברתית אקס (טוויטר), 1 במרץ 2021 אתמול, 19 ביולי, התקיים ברחבת רדזינר טקס חגיגי להענקת תארי דוקטור לשם כבוד של המרכז הבינתחומי הרצליה, באתר המרכז הבינתחומי הרצליה, ‏20 ביולי 2021